
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΠΡΩΤΟ _ Αρ. Φύλλου 162 

15 Ιουλίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


202. Μετονομασίατου Τμήματος Αστικής και Περιφε¬ 

ρειακής Ανάπτυξης του Παντείου Πανεπιστημίου 
Κοινωνικών και Πολιτικών Επιστημών. 1 

203. Τροποποίηση και συμπλήρωση του προεδρικού 
διατάγματος 410/1994 «Υγειονομικοί όροι παρα¬ 
γωγής και διάθεσης στην αγορά νωπού κρέατος» 

(Α’ 231), σε συμμόρφωση προς την Οδηγία 
95/23/ΕΚ του Συμβουλίου και τροποποίηση των 
προεδρικών διαταγμάτων 204/1996 (Α’ 162), 


291 /1996 (Α’ 201), και 11 /1995 (Α’ 5). 2 

204. Καθιέρωση της ιατρικής ειδικότητας Παθολογι¬ 
κής Ογκολογίας. 3 


ΠΡΟΕΔΡΙΚΑ ΔΙΑΤΑΓΜΑΤΑ 

” ■ ” ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 202 

Μετονομασία του Τμήματος Αστικής και Περιφερειακής 
Ανάπτυξης του Παντείου Πανεπιστημίου Κοινωνικών 
και Πολιτικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 6 του Ν. 1268/1982 (Α’ 87) όπως 
το άρθρο αυτό συμπληρώθηκε μετο άρθρο 46παρ. 1 του 
Ν. 1404/1983 (Α’ 173). 

β) Του άρθρου 1 παρ. 21 και 22 του Ν. 2327/1995 (Α’ 
156). 

γ) Του άρθρου 29ΑτουΝ. 1558/1985 (Α’ 137)όπωςπρο- 
σετέθη μετο άρθρο 27του Ν. 2081/1992 (Α’ 154) καιτρο- 
ποποιήθηκε με το άρθρο 1 παρ. 2 εδαφ. α του Ν. 2469/- 
1997 (Α’ 38). 

2. Τη γνώμη της Συγκλήτου (συνεδρίαση 21.5.1997) του 
Παντείου Πανεπιστημίου Κοινωνικών και Πολιτικών Επι¬ 
στημών. 


3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε τούτο από το Υπουργείο 
Εθνικής Παιδείας και Θρησκευμάτων με τα έγγραφα α- 
ριθ. πρωτ. Β1/33/1.3.1995 και Β1/412π.ε./19.1.1998 και ό¬ 
τι έχει παρέλθει άπρακτη η προθεσμία που ορίζουν οι δια¬ 
τάξεις του άρθρου 50 παρ. 3του Ν. 1268/1982. 

4. Το γεγονός ότι από την έκδοση του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού ή του οικείου Α.Ε.Ι. 

5. Την αριθ. 247/1998 γνωμοδότηση του Συμβουλίου 
της Επικράτειας με πρόταση του Υπουργικού Συμβου¬ 
λίου, αποφασίζουμε: 

Άρθρο 1 
Μετονομασία 

Το κατά τις διατάξεις του άρθρου 13 του Π.Δ. 377/1989 
(Α’ 166) υφιστάμενο Τμήμα Αστικής και Περιφερειακής 
Ανάπτυξης του Παντείου Πανεπιστημίου Κοινωνικών και 
Πολιτικών Επιστημών, μετονομάζεται σε Τμήμα Οικονο¬ 
μικής και Περιφερειακής Ανάπτυξης χωρίς μεταβολή του 
επιστημονικού αντικειμένου του Τμήματος. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στη Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΓΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΟΕΔΡΟΣ 

ΚΩΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ, ΑΠΟΣΤΟΛΟΣ ΑΘΑΝ. ΤΣΟΧΑΤΖΟΠΟΥΛΟΣ. ΠΑΝ- 
ΝΟΣ ΠΑΠΑΝΤΩΝΙΟΥ, ΓΙΑΝΝΟΣ ΠΑΠΑΝΤΩΝΙΟΥ. ΒΑΣΩ ΠΑΠΑΝΔΡΕΟΥ. 
ΚΩΣΤΑΝΤ1ΝΟΣΛΑΛΙΩΤΗΣ, ΓΕΡΑΣΙΜΟΣ ΑΡΣΕΝΗΣ, ΜΙΛΤΙΑΔΗΣ ΠΑΠΑΪΩΑΝΝΟΥ, 
ΚΩΝΣΤΑΝΤΙΝΟΣ ΓΕΙΤΟΝΑΣ, ΕΥΑΓΓΕΛΟΣ ΓΙΑΝΝΟΠΟΥΛΟΣ, ΕΥΑΓΓΕΛΟΣ Β- 
ΕΝΙΖΕΛΟΣ, ΣΤΑΥΡΟΣ ΣΟΥΜΑΚΗΣ, ΦΙΛΛΙΠΟΣ ΠΕΤΣΑΛΝΙΚΟΣ. ΕΛΛΙΣΑΒΕΤ 
ΠΑΠΑΖΩΗ, ΑΝΑΣΤΑΣΙΟΣ ΜΑΝΤΕΛΗΣ, ΔΗΜΗΤΡΗΣ ΡΕΠΠΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 203 

Τροποποίηση και συμπλήρωση του προεδρικού διατάγ¬ 
ματος «Υγειονομικοί όροι παραγωγής και διάθεσης 
στην αγορά νωπού κρέατος» (Α’ 231), σε συμμόρφω¬ 
ση προς την Οδηγία 95/23/ΕΚτου Συμβουλίου και τρο¬ 
ποποίηση των προεδρικών διαταγμάτων 204/1996 (Α’ 
162), 291/1996 (Α’ 201), και 11/1995 (Α’ 5). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2, 3 και 4 του Ν. 1338/1983 
«Εφαρμογή του Κοινοτικού δικαίου» (Α’ 34) όπως έχει 
τροποποιηθεί με το άρθρο 6 του Ν. 1440/1984 «Συμμε¬ 
τοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας Άνθρα- 
κος και Χάλυβος και του Οργανισμού Εφοδιασμού ΕΥ- 
ΡΑΤΟΜ» (Α’ 70) καιτου άρθρου 65του Ν. 1892/90 (ΑΊ01). 

β) του άρθρου 20 παρ. 1 περ. 4 του Ν. 248/1914 «Περί 
οργανώσεως της Ζωοτεχνικής και Κτηνιατρικής Υπηρε¬ 
σίας» (Α’ 110), το οποίο προστέθηκε με το άρθρο μόνο του 
Α.Ν. της 23/24 Ιανουάριου 1936 (Α' 47), 

γ) του άρθρου 29 του Ν. 1558/1985 «Κυβέρνηση και 
Κυβερνητικά όργανα» (Α’ 134) όπως αστό συμπληρώθηκε 
με το άθρο 27 του Ν. 2081/1992 (Α’ 154), όπως έχει αντι- 
κατασταθεί από το άρθρο 1 παράγραφος 2α του Νόμου 
2469/1997 (Α’ 38). 

2. Την Πράξη Προσχώρησης στην Ευρωπαϊκή Ένωση 
της Αυστρίας, της Σουηδίας, και της Φινλανδίας η οποία 
κυρώθηκε με το Νόμο 2272/1994 (Α’ 230). 

3. ΤηνΑ.Π. 358731/1996 Απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Δημήτριο Σωτηρλή και 
Βασίλειο Γερανίδη» (Β’ 939). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 208/1998 γνωμοδότηση του Συμβουλίου της 
Επικράτειας, μετά από απόφαση του Υπουργού Εθνικής 
Οικονομίας και τους Υφυπουργούς Γεωργίας, αποφασί¬ 
ζουμε: 

Άρθρο 1 
Σκοπός 

Με το παρόν διάταγμα τροποποιούνται και συμπληρώ¬ 
νονται διατάξεις του Προεδρικού Διατάγματος 410/1994 
(Α’ 231) «Υγειονομικοί όροι παραγωγής και διάθεσης στην 
αγορά νωπού κρέατος» και τροποποιούνται τα άρθρα 8 
του Προεδρικού Διατάγματος 204/1996 (Α’ 162), 18 του 
Προεδρικού Διατάγμος 291/1996 (Α’ 201) και 38 του 
Προεδρικού Διατάγματος 11/1995 (Α’ 5), σε συμμόρφω¬ 
ση προς την οδηγία 95/23/ΕΚτου Συμβουλίου (Ε.Ε. τεύ¬ 
χος Ι_ 243 της 11.10.1995, σελ. 7). 

Άρθρο 2 

(άρθρο 1 της οδηγίας 95/23/ΕΚ) 

Το Προεδρικό Διάταγμα 410/1994, (ΦΕΚ231 Α’), τροπο¬ 
ποιείται και συμπληρώνεται ως εξής: 

1. Στο άρθρο 2, προστίθεται το ακόλουθο κείμενο: 


«15) "μονάδα ανασυσκευασίας": εργαστήριο ή αποθήκη 
όπου συγκεντρώνονται ή/και ανασυσκευάζονται τα συ¬ 
σκευασμένα κρέατα που προορίζονται για εμπορία.» 

2. Στο άρθρο 3, η παράγραφος 1 τροποποιείται ως εξής: 

α) στην παράγραφο 1, σημείο Α, η περίπτωση α) αντικα¬ 
θίσταται από το ακόλουθο κείμενο: 

«α) Ναπροέρχονται από σφαγείο το οποίο ικανοποιεί τις 
προϋποθέσεις που προβλέπονται στο παράρτημα Α’ κε¬ 
φάλαια I και II και το οποίο έχει εγκριθεί και ελέγχεται σύμ¬ 
φωνα με το άρθρο 10.» 

β) στην παράγραφο 1, στο σημείο Α περίπτωση στ): 

βα) η υποπερίπτωση ϋ) αντικαθίσταται από το ακόλουθο 
κείμενο: 

«ϋ) από εμπορικό συνοδευτικό έγγραφο το οποίο πρέ¬ 
πει: 

— να έχει καταρτιστεί από την εγκατάσταση αποστολής 

— εκτός από τις ενδείξεις που προβλέπονται στο κεφά¬ 
λαιο XI σημείο 50 του παραρτήματος Α’, να αναγράφειτον 
αριθμό κτηνιατρικής έγκρισης της εγκεκριμένης εγκατά¬ 
στασης και, για το κατεψυγμένο κρέας, ευανάγνωστη έν¬ 
δειξη του μήνα καιτου έτους κατάψυξης, 

— για τα κρέατα που προορίζονται για τη Φινλανδία και 
τη Σουηδία να περιλαμβάνει μία από τις ενδείξεις που 
προβλέπονται στο παράρτημα Δ’ μέρος IVτρίτη περίπτω¬ 
ση, 

— να διατηρείται από τον παραλήπτη προκειμένου να 
μπορεί να υποβληθεί, όποτε του ζητηθεί, στην κτηνιατρι¬ 
κή αρχή. Σε περίπτωση μηχανογραφημένων πληροφο¬ 
ριών, οι πληροφορίες αυτές πρέπει να εκτυπώνονται όπο¬ 
τε ζητηθεί από την εν λόγω αρχή.». 

ββ) Στην περίπτωση στ’, προστίθεται εδάφιο με το ακό¬ 
λουθο κείμενο: 

«Κατόπιν αιτήσεως της Διεύθυνσης Κτηνιατρικής Δη μό- 
σιας Υγείας του Υπουργείου Γεωργίας, όταν το κρέας 
προέρχεται από άλλο κράτος μέλος και πρόκειται να εξα¬ 
χθεί σε τρίτη χώρα μετά από μεταποίηση στην Ελλάδα, 
πρέπει να χορηγείται από το κράτος μέλος προέλευσης, 
υγειονομική βεβαίωση. Το κόστος έκδοσης αυτήςτης βε¬ 
βαίωσης βαρύνειτους οικονομικούς φορείς. Η αντίστοιχη 
υποχρέωση υφίσταται για την ανωτέρω αρχή, κατόπιν αι- 
τήσεως από μέρους της αρχής κράτους μέλους, στην πε¬ 
ρίπτωση αποστολής κρεάτων απάτην Ελλάδα προς άλλο 
Κράτος Μέλος, και τα οποία πρόκειται μετά από μεταποί¬ 
ηση στο κράτος αυτό να εξαχθούν σε Τρίτη χώρα.». 

γ) στο σημείο Β’: 

— η εισαγωγική φράση αντικαθίσταται από το ακόλου¬ 
θο κείμενο: 

«Β. Τα κομμάτια ή τεμάχια που είναι μικρότερα από τα α- 
ναφερόμενα στο σημείο Α’ ή τα αποστεωμένα κρέατα, εί¬ 
τε είναι συσκευασμένα είτε όχι:». 

— στα στοιχεία α) και β), οι όροι «ή να συσκευάζονται» 
προστίθενται μετά τον όρο «αποστεώνονται». 

δ) στο σημείο Γ: 

— στο πρώτο εδάφιο, η δεύτερη φράση «Τα ολόκληρα 
παραπροϊόντα πρέπει να τηρούν τις απαιτήσεις των ση¬ 
μείων Α και Β», αντικαθίσταται από το ακόλουθο κείμενο: 

«Τα ατεμάχιστα παραπροϊόντα οφείλουν να πληρούν 
τους όρους των σημείων Α και Β». 

— στο πρώτο εδάφιο, τελευταία φράση, διαγράφονται 
οι όροι «σε φέτες». 

— τα εδάφια τέταρτο και πέμπτο: « Τα παραπροϊόντα 
δεν πρέπει... στις σχετικές διατάξεις.», καταργούνται. 

ε) στο σημείο Δ στοιχείο β) προστίθεται η ακόλουθη 
πρόταση: 

« Στην περίπτωση αυτή, ο αριθμός κτηνιατρκής έγκρι¬ 
σης της ψυκτικής αποθήκης πρέπει να αναγράφεται στο 
εμπορικό συνοδευτικό έγγραφο.». 

στ) προστίθεται το ακόλουθο σημείο: 

«ΣΤ. Το νωπό κρέας από το οποίο αφαιρέθηκε η συ- 
σκευασία και το οποίο επανασυγκροτήθηκε σε άλλη ε¬ 
γκατάσταση από εκείνη στην οποία έγινε η πρώτη του συ- 
σκευασία: 

α) να πληροί τις απαιτήσεις των σημείων Α, Β, Γ και Δ. 

β) να του αφαιρεθεί η συσκευασία και να επανασυσκευ- 
ασθεί σε κέντρο συσκευασίας το οποίο πληροί τις απαι¬ 
τήσεις του παραρτήματος Α’ κεφάλαιο I, έχει δε εγκριθεί 
και επιθεωρείται σύμφωνα με το άρθρο 10.». 

3. Το άρθρο 4 αντικαθίσταται από το ακόλουθο κείμενο: 

«Άρθρο 4 

(άρθρο 4 Οδηγίας 64/443/ΕΟΚ όπως αντικαταστάθηκε 
από το άρθρο 1 παρ. 3 Οδηγίας 95/23/ΕΚ) 

Α. Από την 1 η Ιανουάριου 1995, κατά παρέκκλιση από το 
άρθρο 3, επιτρέπεται η διάθεση στην αγορά με σκοπό την 
εμπορία αποκλειστικά στην Ελληνική επικράτεια κρεάτων 
προερχομένων από σφαγεία που δεν πληρούν τους ό¬ 
ρους που ορίζονται στα κεφάλαια I και II του παραρτήμα¬ 
τος Α’, εφόσον πληρούνται οι ακόλουθες προϋποθέσεις: 

α) τα εν λόγω σφαγεία πρέπει: 

ί) να μη επεξεργάζονται περισσότερες από 20 μονάδες 
μεγάλου ζώου (ΜΜΖ) την εβδομάδα, με ανώτατο όριο 
1000 ΜΜΖ ετησίως, 

ϋ) να τηρούν τις απαιτήσεις του παραρτήματος Α’ κεφά¬ 
λαια V και VII, του κεφαλαίου XIV σημείο 66 πρώτο, δεύτε¬ 
ρο και τέταρτο εδάφιο και του σημείου 67, του κεφαλαίου 
XV σημείο 69, πλην των απαιτήσεων που αφορούν τα ει- 
σαγόμενα νωπά κρέατα καθώς και των σημείων 71,72 και 
73. 

γ) στο σημείο Β’: 

- η εισαγωγική φράση αντικαθίσταται από το ακόλου¬ 
θο κείμενο: 

«Β. Τα κομμάτια ή τεμάχια που είναι μικρότερα από τα α- 
ναφερόμενα στο σημείο Α’ ή τα αποστεωμένα κρέατα, εί¬ 
τε είναι συσκευασμένα είτε όχι:». 

- στα στοιχεία α) και β), οι όροι «ή να συσκευάζονται» 
προστίθενται μετά τον όρο «αποστεώνονται». 

δ) στο σημείο Γ: 

- στο πρώτο εδάφιο, η δεύτερη φράση «Τα ολόκληρα 
παραπροϊόντα πρέπει να τηρούν τις απαιτήσεις των ση- 
μειών Α και Β», αντικαθίσταται από το ακόλουθο κείμενο: 

«Τα ατεμάχιστα παραπροϊόντα οφείλουν να πληρούν 
τους όρους των σημείων Α και Β». 

- στο πρώτο εδάφιο, τελευταία φράση, διαγράφονται 
οι όροι «σε φέτες», 

- τα εδάφια τέταρτο και πέμπτο: «Τα παραπροϊόντα 
δεν πρέπει.... τις σχετικές διατάξεις», καταργούνται. 

ε) στο σημείο Δ στοιχείο β) προστίθεται η ακόλουθη 
πρόταση: 

«Στην περίπτωση αυτή, ο αριθμός κτηνιατρικής έγκρι¬ 
σης της ψυκτικής αποθήκης πρέπει να αναγράφεται στο 
εμπορικό συνοδευτικό έγγραφο». 

στ) προστίθεται το ακόλουθο σημείο: 

«ΣΤ. Το νωπό κρέας από το οποίο αφαιρέθηκε η συ¬ 
σκευασία και το οποίο επανασυσκευάσθηκε σε άλλη ε¬ 
γκατάσταση από εκείνη στην οποία έγινε η πρώτη του συ¬ 
σκευασία: 

α) να πληροί τις απαιτήσεις των σημείων Α, Β, Γ, και Δ. 

β) να του αφαιρεθεί η συσκευασία και να επανασυσκευ- 


ασθεί σε κέντρο συσκευασίας το οποίο πληροί τις απαι¬ 
τήσεις του παραρτήματος Α’ κεφάλαιο I, έχει δε εγκριθεί 
και επιθεωρείται σύμφωνα με το άρθρο 10.». 

3. Το άρθρο 4 αντικαθίσταται από το ακόλουθο κείμενο. 

«Άρθρο 4 

(άρθρο 4 Οδηγίας 64/443/ΕΟΚ όπως αντικαταστάθηκε 
από το άρθρο 1 παρ. 3 Οδηγίας 95/23/ΕΚ) 

Α. Απάτην 1η Ιανουάριου 1995, κατά παρέκκλιση από το 
άρθρο 3, επιτρέπεται η διάθεση στην αγορά με σκοπό την 
εμπορία αποκλειστικά στην Ελληνική επικράτεια, κρεά¬ 
των προερχομένων από σφαγεία που δεν πληρούντους ό¬ 
ρους που ορίζονται στα κεφάλαια I και II του παραρτήμα¬ 
τος Α', εφόσον πληρούνται Οι ακόλουθες προϋποθέσεις: 

α) τα εν λόγω σφαγεία πρέπει: 

ί) να μη επεξεργάζονται περισσότερες από 20 μονάδες 
ζώου (ΜΜΖ), στην εβδομάδα με ανώτατο όριο 1000 ΜΜΖ 
ετησίως. 

ϋ) νατηρούντις απαιτήσεις του παραρτήματος Α’ κεφά¬ 
λαια V και VII, του κεφαλαίου XIV σημείο 66 πρώτο, δεύτε¬ 
ρο και τέταρτο εδάφιο και του σημείου 67, του κεφαλαίου 
XV σημείο 69, πλην των απαιτήσεων που αφορούν τα ει- 
σαγόμενα νωπά κρέατα καθώς και των σημείων 71,72 και 
73. 

γ) το κρέας παράγεται σε χώρους που ανταποκρίνονται 
στις απαιτήσεις του παραρτήματος Β'. 

δ) το παραγόμενο κρέας προορίζεται μόνο για τον εφο¬ 
διασμό των εγκαταστάσεων που ανήκουν στους κρεοπώ¬ 
λες που αναφέρονται στοιχείο β) και για την επί τόπου πώ¬ 
ληση στον καταναλωτή ή στην τοπική αυτοδιοίκηση. 

Σε περίπτωση άθροισηςτων ατομικών ποσοτήτων σφα¬ 
γής, τα ανώτατα ποσά που προβλέπονται στο σημείο Α 
πρώτο εδάφιο στοιχείο α) σημείο ί) μπορούν να φθάσουν 
τα 30 ΜΜΖτην εβδομάδα και τα 1500 ΜΜΖ ετησίως για τα 
σφαγεία που πληρούντους όρους που προβλέπονται στο 
πρώτο εδάφιο. Εφόσον γίνει χρήση αυτής της δυνατότη¬ 
τας, ο κατάλογος των εγκαταστάσεων που επωφελούνται 
αυτών των διατάξεων κοινοποιείται στην Επιτροπή από τη 
Διεύθυνση Κτηνιατρικής Δημόσιας Υγείας του Υπουρ¬ 
γείου Γεωργίας. 

Δ. Ακολουθώντας την κοινοτική διαδικασία του άρθρου 
16 της Οδηγίας 64/433/ΕΟΚ, μπορεί να επιτραπεί η ε¬ 
φαρμογή των διατάξεων του σημείου Α σε σφαγεία που 
βρίσκονται σε περιοχές που υποφέρουν από ιδιαίτερα γε¬ 
ωγραφικά μειονεκτήματα ή που έχουν δυσκολίες εφοδια¬ 
σμού, και επεξεργάζονται2000 ΜΜΖ ετησίως κατ’ ανώτα¬ 
το όριο. 

Ε. Η Νομαρχιακού επιπέδου Κτηνιατρική Υπηρεσία, χο¬ 
ρηγεί παρεκκλίσεις σύμφωνα με το παράρτημα Β’ για τα 
εργαστήρια τεμαχισμού που δεν βρίσκονται εντός εγκε¬ 
κριμένης εγκατάστασης και που δεν παράγουν περισσό¬ 
τερο από πέντε τόνους αποστεωμένου κρέατος την εβδο¬ 
μάδα ή ισοδύναμη ποσότητα σε μη αποστεωμένο κρέας. 

Οι διατάξεις του παραρτήματος Α’ κεφάλαιο V, κεφά¬ 
λαιο VII σημείο 38, κεφάλαιο IX - εκτός από την υποχρωτι- 
κή θερμοκρασία του χώρου που προβλέπεται στο σημείο 
46, στοιχείο γ) δεύτερη φράση - και κεφάλαιο X σημείο 48, 
εφαρμόζονται στις εργασίες αποθήκευσης και τεμαχι¬ 
σμού στις εγκαταστάσεις που αναφέρονται στο πρώτο ε¬ 
δάφιο. 

ΣΤ. Το κρέας που προέρχεται από τις εγκαταστάσεις 
που αναφέρονται στο παρόν άρθρο και που έχει κριθεί κα¬ 
τάλληλο για ανθρώπινη κατανάλωση, σύμφωνα με τις α¬ 
παιτήσεις υγιεινής και υγειονομικού ελέγχου που προ 

βλέπονται στο παρόν διάταγμα, πρέπει να φέρει την εθνι¬ 
κή σφραγίδα καταλληλότητος που προβλέπεται από το Β. 
Διάταγμα της 30.11.1940, άρθρο 17 παράγραφος β. Η 
σφραγίδα αυτή δεν είναι, εντούτοις, απαραίτητη γιατα μη 
συσκευασμένα τεμάχια. 

Ζ. Η Νομαρχιακού επιπέδου κτηνιατρική αρχή, χορηγεί 
με αποφάσεις της, παρεκκλίσεις από τις ελάχιστες απαι¬ 
τήσεις του παραρτήματος Α’ κεφάλαιο I για τις ψυκτικές 
αποθήκες με μικρή χωρητικότητα στις οποίες αποθηκεύ¬ 
εται μόνο συσκευασμένο σε δεύτερη συσκευασία κρέας 
και άλλα τρόφιμα. 

Η. Τα σφαγεία που απολαύουν των παρεκκλίσεων του 
παρόντος άρθρου υπόκεινται στον κοινοτικό έλεγχο που 
προβλέπεται για τις εγκεκριμένες εγκαταστάσεις. 

Θ. Η νομαρχιακού επιπέδου κτηνιατρική αρχή, χορηγεί 
τις παρεκκλίσεις που προβλέπονται από το παρόν άρθρο 
στις παραγράφους Α, Β, Γ, Ε, καιΖ, από τις απαιτήσεις του 
Παραρτήματος Α κεφάλαιο XIV, σημείο 66, δεύτερη πα¬ 
ράγραφος και από τις απαιτήσεις του κεφαλαίου IX ση¬ 
μείο 46 περίπτωση δ, μετά από εξέταση σχετικής αίτησης 
του ενδιαφερομένου στην οποία θα περιλαμβάνονται τα 
παρακάτω στοιχεία: 

α) το ονοματεπώνυμο, ή η επωνυμία και η διεύθυνση κα¬ 
τοικίας ή έδρα του αιτούντος, το εμπορικό σήμα της επι¬ 
χείρησης και η έδρα της μονάδας. 

β) γενικό σχεδιάγραμμα (κάτοψη) των εγκαταστάσεων 
με περιγραφή της χρήσεως των χώρων, 

γ) τοπογραφικό διάγραμματου οικοπέδου, υπό κλίμακα 
1:500, 

δ) κατάλογο του τεχνικού εξοπλισμού της μονάδας με 
σχεδιάγραμμα τοποθέτησής τους στο χώρο, 

ε) τεχνική περιγραφή της λειτουργίας της μονάδας, με 
ιδιαίτερη μνεία στην ανώτατη εβδομαδιαία και ετήσια δυ¬ 
ναμικότητα, στο είδος της επεξεργαζόμενης πρώτης ύ¬ 
λης και των παραγομένων τελικών προϊόντων καθώς και 
στις πηγές προμήθειας της πρώτης ύλης. 

Η παρέκκλιση χορηγείται με έκδοση σχετικής απόφα¬ 
σης, στην οποία περιγράφονται οι όροι λειτουργίας της ε¬ 
γκατάστασης και η οποία κοινοποιείται στη Διεύθυνση 
Κτηνιατρικής Δημόσιας Υγείας του Υπουργείου Γεωρ¬ 
γίας. 

Στις περιπτώσεις παρέκκλισης σύμφωνα με το παρόν 
άρθρο, παράγραφος Δ’, ή σύμφωνα με το άρθρο 4α, πα¬ 
ράγραφοι 2 και 3, η νομαρχιακού επιπέδου κτηνιατρική 
αρχή διαβιβάζει τα υποβαλλόμενα από τον ενδιαφερόμε¬ 
νο ανωτέρω δικαιολογητικά α), β), γ), δ) και ε), και μετά α¬ 
πό επιτόπια εξέταση, εισηγείται αναλόγως στη Διεύθυνση 
Κτηνιατρικής Δημόσιας Υγείας του Υπουργείου Γεωργίας 
προκειμένου να χορηγηθούν, είτε οι ως άνω παρεκκλίσεις 
του παρόντος άρθρου με την κοινοτική διαδικασία, είτε οι 
παρεκκλίσεις του άρθρου 4α, από τη Διεύθυνση Κτηνια¬ 
τρικής Δημόσιας Υγείας. 

Η νομαρχιακού επιπέδου κτηνιατρική αρχή, ελέγχει τη 
λειτουργία των εγκαταστάσεων που λειτουργούν υπό πα¬ 
ρέκκλιση και το εάν αυτές λειτουργούν σύμφωνα με τις α¬ 
παιτήσεις της ισχύουσας νομοθεσίας. Η Διεύθυνση Κτη¬ 
νιατρικής Δημόσιας Υγείας, επιβλέπει τους ελέγχους αυ¬ 
τούς και σε συνεργασία με την τοπική Διεύθυνση 
Κτηνιατρικής μπορεί να πραγματοποιεί, κατά την κρίση 
της, επιτόπιους ελέγχους σε εγκαταστάσεις του νομού. 

Σε περίπτωση που διαπιστωθεί παράβαση των διατάξε¬ 
ων της ισχύουσας νομοθεσίας, η Νομαρχιακή Διεύθυνση 
Κτηνιατρικής, ή — αναλόγως με την χορηγήσασα την πα¬ 
ρέκκλιση αρχή - η Διεύθυσνη Κτηνιατρικής Δημόσιας 


Υγείας του Υπουργείου Γ εωργίας, λαμβάνουν με αποφά¬ 
σεις τους κατά περίπτωση, τα κατάλληλα μέτρα που φθά¬ 
νουν μέχρι την προσωρινή ή την οριστική ανάκληση της έ¬ 
γκρισης από κτηνιατρικής πλευράς, της εγκατάστασης.». 

4. Παρεμβάλλεται το ακόλουθο άρθρο: 

«Άρθρο 4α 

1. Η Διεύθυνση Κτηνιατρικής Δημόσιας Υγείας ανακοι¬ 
νώνει τον κατάλογο των εγκαταστάσεων που αναφέρο- 
νται στο άρθρο 16 του παρόντος διατάγματος καθώς και 
τον κατάλογο των εγκαταστάσεων για τις οποίες παρέχο¬ 
νται προθεσμίες σύμφωνα με το παρόν άρθρο. 

2. Χορηγείται σε εγκαταστάσεις σφαγείων που απολαύ¬ 
ουν δικαιώματος παρέκκλισης σύμφωνα με το άρθρο 17 
του παρόντος διατάγματος και για τις οποίες οι υπεύθυ¬ 
νοι μπορούν να αποδείξουν στην Κτηνιατρική Υπηρεσία 
του Υπουργείου Γεωργίας, Διεύθυνση Κτηνιατρικής Δη¬ 
μόσιας Υγείας, ότι άρχισαν να συμμορφώνονται προς τις 
απαιτήσεις του παρόντος διατάγματος αλλά ότι δεν θα 
μπορέσουν, για λόγους ανεξάρτητους της θέλησής τους, 
να τηρήσουν τις αρχικά προβλεπόμενες προθεσμίες, η α¬ 
παραίτητη συ μπλη ρωματική π ροθεσμία ώστε να συ μμορ- 
φωθούν. 

3. Όταν μια εγκατάσταση καταχωρημένη σε μητρώο 
σύμφωνα με το άρθρο 4, έχει εισέλθει σε διαδικασία βελ¬ 
τίωσης, βάσει σχεδίου αναδιάρθρωσης που έχει εγκριθεί 
από τη Διεύθυνση Κτηνιατρικής Δημόσιας Υγείας του 
Υπουργείου Γεωργίας, με σκοπό να λάβει έγκριση σύμ¬ 
φωνα με το άρθρο 10, τότε η εν λόγω αρχή μπορεί να κα¬ 
θορίζει τις μέγιστες ποσότητες που θέτει σε εμπορία αυ¬ 
τή η εγκατάσταση, σε συνάρτηση με την παρόδο των ερ¬ 
γασιών.» 

5. Στο άρθρο 5 παράγραφος 1 στοιχείο α) περίπτωση 
ϋι), μετά τον όρο «σαρκοσποριδίαση» προστίθενται οι ό¬ 
ροι «ορατή δια γυμνού οφθαλμού». 

6. Το άρθρο 6τροποποιείται ως εξής: 

— στην παράγραφο 1 στοιχείο ε) πέμπτη περίπτωση οι 
όροι «η ορθή διεξαγωγή αφαίμαξης» διαγράφονται, 

- στην παράγραφο 1 το στοιχείο η) αντικαθίσταται από 
το ακόλουθο κείμενο: 

«η) το κρέας να φέρει την εθνική στρογγυλή σφραγίδα 
καταλληλότητας που προβλέπεται από το άρθρο 17 του 
Β. Διατάγματος της 30.11.1940». 

7. Στο άρθρο 9 πρώτο εδάφιο σημείο 3), μετά τους ό¬ 
ρους «ψυκτική αποθήκη», προστίθενται οι όροι «ενός ε¬ 
γκεκριμένου κέντρου δεύτερης συσκευασίας». 

8. Στο άρθρο 10 παράγραφος 1 έκτο και έβδομο εδάφιο, 
στο τέλος, μετά τις λέξεις αντίστοιχα «έγκριση» και «έγ¬ 
κρισης» προστίθεται η φράση «για το τμήμα της δραστη¬ 
ριότητας για το οποίο διαπιστώθηκαν παραλείψεις ή για 
όλη την εγκατάσταση». 

9. Το άρθρο 12 αντικαθίσταται ως εξής: 

«Άρθρο 12 

(άρθρο 12 Οδηγίας 64/433/ΕΟΚ όπως αντικαταστάθηκε 
από το άρθρο 1 παρ.9 της Οδηγίας 95/23/ΕΚ) 

Στο μέτρο που αυτό είναι αναγκαίο, για την ομοιόμορφη 
εφαρμογή της κοινοτικής νομοθεσίας και σε συνεργασία 
με την Κτηνιατρική Υπηρεσία του Υπουργείου Γεωργίας, 
εμπειρογνώμονες κτηνίατροι της Επιτροπής μπορούν να 
διενεργούν επιτόπιους ελέγχους. Παρέχεται κάθε απα¬ 
ραίτητη συνδρομή στους εμπειρογνώμονες για την εκ¬ 
πλήρωση της αποστολής τους. Η Επιτροπή ενημερώνει 
τη Διεύθυνση Κτηνιατρικής Δημόσιας Υγείας του Υπουρ- 

γείου Γεωργίας για το αποτέλεσμα των διεξαγόμενων 
ελέγχων». 

β) προστίθεται η ακόλουθη παράγραφος: 

«2. Οι λεπτομέρειες εφαρμογής του παρόντος άρθρου, 
ιδίως δε οι διατάξεις που ρυθμίζουν τις λεπτομέρειες της 
συνεργασίας με τις εθνικές αρχές, θεσπίζονται με την κοι¬ 
νοτική διαδικασία». 

10. Το άρθρο 13, διαγράφεται. 

11. Το παράρτημα Α’ τροποποιείται ως εξής: 

α) στο τέλος του κεφαλαίου II σημείο 14 στοιχείο γ) πε¬ 
ρίπτωση ϊ) μετά τις λέξεις «αυτές», προστίθεται το ακό¬ 
λουθο κείμενο: 

«όταν οι εργασίες αυτές γίνονται εντός του σφαγείου. 
Εξάλλου, ότανπρόκειται για χοίρους, η διάταξη αυτήπρέ- 
πει να εφαρμόζεται στο βαθμό που απαιτείται για να απο¬ 
φευχθεί η μόλυνση των νωπών κρεάτων και των παρα¬ 
προϊόντων». 

β) στο κεφάλαιο IV σημείο 17 στοιχείο α) οι όροι «κε¬ 
φάλαιο XIV σημείο 66τέταρτο εδάφιο» αντικαθίστανται α¬ 
πό τους όρους «κεφάλαιο XIV σημείο 66 όγδοο εδάφιο». 

γ) στο κεφάλαιο VI σημείο 25, το πρώτο εδάφιο αντικα¬ 
θίσταται από το ακόλουθο κείμενο: 

«Τα ζώα πρέπει να υποβάλλονται στην προ της σφαγής 
επιθεώρηση εντός προθεσμίας μικρότερης των 24 ωρών 
από την είσοδό τους στο σφαγείο, και μικρότερης των 24 
ωρών προ της σφαγής. Επιπλέον, ο επίσημος κτηνίατρος 
μπορεί να ζητά επιθεώρηση σε οποιαδήποτε άλλη στιγ¬ 
μή”- „ Λ 

δ) στο κεφάλαιο VIII σημείο 33, προστιθεταιη ακόλουθη 


φράση: 

«Η μηχανική εμφύσηση για την εκδορά των αμνοερι¬ 
φίων ζώντος βάρους κατώτερου των 15 χιλιόγραμμων ε¬ 
πιτρέπεται, κατά περίπτωση, από την Κτηνιατρική αρχή 
του Νομού, εφόσοντηρούνται οι κανόνες υγιεινής». 

ε) στο κεφάλαιο IX σημείο 43, διαγράφονται οι όροι «των 
βοοειδών σε φέτες». 

στ) στο κεφάλαιο XI: 

— το κείμενο του σημείου 49 αντικαθίσταται ως εξής: 

«Η σήμανση καταλληλότητας πρέπεινα πραγματοποιεί¬ 
ται υπό την επίβλεψη του επίσημου κτηνιάτρου. Για το 
σκοπό αυτό, ο εν λόγω κτηνίατρος πρέπει να επιβλέπει: 

α) τη σήμανση καταλλληλότητας 

β) τις ετικέτες και το υλικό πρώτης συσκευασίας εφό¬ 
σον αυτά φέρουν ήδη τη σφραγίδα που προβλέπεται στο 
παρόν κεφάλαιο», 

- στο σημείο 50 στοιχείο β) προστίθεται το ακόλουθο 


εδάφιο: 

«Οι διαστάσεις και οι χαρακτήρες της σφραγίδς μπο¬ 
ρούν να είναι μικρότεροι για τη σήμανση καταλληλότητας 
των αμνοεριφίων και χοιριδίων». 

- στο σημείο 51: 

ί) η ακόλουθη περίπτωση παρεμβάλλεται ως δεύτερη 
περίπτωση: 

«τα σφάγια αμνοεριφίων και χοιριδίων πρέπει να φέ¬ 
ρουν δύο τουλάχιστον σημάνσεις σφραγίδας, μία σε κά¬ 
θε ημιμόριο, στον ώμο ή στην εξωτερική πλευρά των 
μηρών», 

ϋ) το ακόλουθο εδάφιο προστίθεται ως δεύτερο εδάφιο: 

«Για τα σφάγια αμνοεριφίων και χοιριδίων, η σήμανση 
καταλληλότητας μπορεί να γίνεται με την τοποθέτηση ε¬ 
τικέτας ή πλακέτας, με την προϋπόθεση ότι αυτές μπο¬ 
ρούν να χρησιμοποιηθούν μία μόνο φορά». 

- τα σημεία 52 έως 56 αντικαθίσταται από το ακόλουθο 


κείμενο: 


«52. Τα συκώτια των βοοειδών, των χοίρων και των μο- 
νόπλων σημαίνονται για πυρός με σφραγίδα σύμφωνα με 
το σημείο 50, εάν προορίζονται για άλλο κράτος μέλος ή 
χώρα της ΕΟΚ. 

53. Τα άλλα υποπροϊόντα της σφαγής που είναι κατάλ¬ 
ληλα για ανθρώπινη κατανάλωση, πρέπει να σημαίνονται 
αμέσως, είτε απευθείας στην επιφάνεια του προϊόντος εί¬ 
τε στην πρώτη ή δεύτερη συσκευασία σύμφωνα με το ση¬ 
μείο 50. Το αποτύπωμα του σήματος που αναφέρεται στο 
σημείο 50, πρέπει να επιτίθεται σε ετικέτα που στερεώνε¬ 
ται στην πρώτη ή στη δεύτερη συσκευασία ή να τυπώνε¬ 
ται στη δεύτερη συσκευασία. Εάν η πρώτη ή δεύτερη συ¬ 
σκευασία πραγματοποιείται στο σφαγείο, ο αριθμός έ¬ 
γκρισης της εγκατάστασης αυτής πρέπει να περιλαμ¬ 
βάνεται στη σήμανση. 

54. Η δεύτερη συσκευασία πρέπει να σημαίνεται πάντα 
σύμφωνα με το σημείο 55. 

55. Τα συσκευασμένα σε δεύτερη συσκευασία τεμαχι¬ 
σμένα τμήματα και παραπροϊόντα που αναφέρονται στα 
σημεία 52 και 53, πρέπει να φέρουν σήμα καταλληλότη¬ 
τας σύμφωνα με το σημείο 50. Το σήμα πρέπει να περι¬ 
λαμβάνει τον αριθμό κτηνιατρικής έγκρισης του εργα¬ 
στηρίου τεμαχισμού αντί για τον αντίστοιχο αριθμό του 
σφαγείου. Πρέπει να τίθεται σε ετικέτα επικολλημένη στη 
δεύτερη συσκευασία ή να τυπώνεται σ’ αυτήν, με τρόπο 
ώστε να καταστρέφεται με το άνοιγμα αυτής της συσκευ¬ 
ασίας. Η μη καταστροφή του σήματος γίνεται αποδεκτή 
μόνον όταν η συσκευασία καταστρέφεται κατά το άνοιγ¬ 
μά της. 

Ωστόσο, όταν τα τεμαχισμένα τμήματα ή τα παραπροϊ¬ 
όντα συσκευάζονται σε πρώτη συσκευασία σύμφωνα με 
το κεφάλαιο XII σημείο 62, η προαναφερόμενη ετικέτα 
μπορεί να τίθεται στην πρώτη συσκευασία. Στην περίπτω¬ 
ση κατά την οποία τα παραπροϊόντα συσκευάζονται σε 
δεύτερη συσκευασία σε σφαγείο, το σήμα πρέπει να πε¬ 
ριλαμβάνει τον αριθμό κτηνιατρικής έγκρισης αυτού του 
σφαγείου. 

Αυτή η απαίτηση εφαρμόζεται επίσης στην περίπτωση 
χρησιμοποίησης ευρωκιβωτίωνπου ανταποκρίνονται στο 
σημείο 59 στοιχείο β). 

56. Όταν το νωπό κρέας συσκευάζεται σε πρώτη συ¬ 
σκευασία σε εμπορικές μερίδες οι οποίες προορίζονται 
για άμεση πώληση στον καταναλωτή, ισχύουν τα σημεία 
53 και 55. Οι διαστάσεις που αναφέρονται στο σημείο 50 
δεν ισχύουν για τη σήμανση που αναφέρεται στο παρόν 
σημείο. 

Όταν το κρέας ανασυσκευάζεται σε εργαστήριο άλλο 
από αυτό στο οποίο έγινε η πρώτη συσκευασία, τότε η 
πρώτη συσκευασία πρέπει να φέρει το σήμα καταλληλό¬ 
τητας του εργαστηρίου τεμαχισμού που προέβη στην 
πρώτη συσκευασία και η δεύτερη συσκευασία το σήμα 
καταλληλότητας του εργαστηρίου ανασυσκευασίας». 

- το σημείο 58 αντικαθίσταται από το ακόλουθο κείμε¬ 
νο: 

«58. Οι χρωστικές που χρησιμοποιούνται για το σήμα 
καταλληλότητας πρέπει να είναι εκείνες που προβλέπο- 
νται από το άρθρο 35 παράγραφος 5 του Κώδικα 
Τροφίμων και Ποτών (απόφ. ΑΧΣ 775/94 ΦΕΚ Β’ 702)». 

ζ) στο κεφάλαιο XII: 

- στο σημείο 59 στοιχείο α) προστίθεται το ακόλουθο 
εδάφιο: 

«Απαγορεύεται η χρήση ξύλου εκτός από τα σφάγια α¬ 
μνοεριφίων, με την επιφύλαξη ότι έχουν ληφθεί όλες οι 
προφυλάξεις για να αποφευχθεί η επαφή μεταξύ του κρέ- 

ατος και της δεύτερης συσκευασίας, σε περίπτωση που 
σκιστεί η συσκευασία», 

- στο σημείο 60, το τέταρτο εδάφιο αντικαθίσταται α¬ 
πό το ακόλουθο κείμενο: 

«Όταν συκώτια, νεφρά ή καρδιές βοοειδών αποτελούν 
αντικείμενο συναλλαγής ή εισαγωγής, κάθε πρώτη συ¬ 
σκευασία πρέπει να περιέχει ένα μόνο πλήρες όργανο». 

- το σημείο 62 αντικαθίσταται από το ακόλουθο κείμε¬ 
νο: 

«Ωστόσο, εάν η πρώτη συσκευασία ανταποκρίνεται σε 
όλες τις προστατευτικές προϋποθέσεις της δεύτερης συ¬ 
σκευασίας, δεν πρέπει να είναι διαφανής ή άχρωμη. 
Εφόσονπληρούνται οι άλλοι όροι του σημείου 59, ως δεύ¬ 
τερος περιέκτης μπορούν να χρησιμοποιούνται τα 
ευρωκιβώτια». 

- στο σημείο 63 στοιχείο στ) προστίθεται το ακόλουθο 
εδάφιο: 

«Η δεύτερη συσκευασία νωπού κρέατος επιτρέπεται να 
πραγματοποιείται και σε εργαστήριο τεμαχισμού, εφό¬ 
σον χρησιμοποιούνται ευρωκιβώτια που πληρούν τις α¬ 
παιτήσεις του σημείου 59 στοιχείο β) και τα οποία έχουν 
καθαρισθεί και απολυμανθεί προτού μεταφερθούν σε 
εργαστήριο», 

- στο σημείο 64, προστίθεται το ακόλουθο εδάφιο: 

«εκτός της περιπτώσεως εμπορικών μερίδων που προ¬ 
ορίζονται για άμεση πώληση στον καταναλωτή», 

η) στο κεφάλαιο XIV σημείο 66, το δεύτερο εδάφιο αντι¬ 
καθίσταται από το ακόλουθο κείμενο: 

«Κατά περίπτωση, η Νομαρχιακού επιπέδου κτηνιατρι¬ 
κή αρχή, μπορεί να χορηγεί παρεκκλίσεις από την απαίτη¬ 
ση αυτή γιατη μεταφορά του κρέατος προς τα εργατήρια 
τεμαχισμού ή τα κρεοπωλεία που βρίσκονται κοντά στο 
σφαγείο, υπό την προϋπόθεση ότι ο χρόνος μεταφοράς 
δεν υπερβαίνει τις δύο ώρες και για λόγους τεχνικής της 
ωρίμανσης του κρέατος». 

12. Στο παράρτημα Β’ κεφάλαιο II: 

ί) στο σημείο 10: 

- στο στοιχείο γ) οι όροι «εντελώς ανεξάρτητους χώ¬ 
ρους, αντικαθίστανται από τους όρους «έναν εντελώς α¬ 
νεξάρτητο χώρο», 

-- το στοιχείο στ) αντικαθίσταται από το ακόλοθο κείμε¬ 
νο: 

«στ) ψυκτικό χώρο επαρκούς χωρητικότητας σε σχέση 
με τις ποσότητες και το είδος των σφαζομένων ζώων, ο ο¬ 
ποίος να περιλαμβάνει ανεξάρτητο χώρο ή χώρο που να 
μπορεί να χωριστεί, για την αποθήκευση των σφαγίων, ε¬ 
κτός εάν τα σφάγια διοχετεύονται αμέσως, υπό επίσημο 
έλεγχο, σε ειδικευμένη εγκατάσταση για να υποβληθούν 
εκεί σε συμπληρωματικές εξετάσεις», 

ϋ) στο σημείο 11 

- οι όροι «ή να καθαρίζονται» διαγράφονται 

-- προστίθεται η ακόλουθη φράση: 

«Στην αίθουσα σφαγής, τα στομάχια και τα έντερα μπο¬ 
ρούν να καθαρίζονται σε διαφορετικό χρόνο από εκείνον 
της σφαγής». 

ίϋ) προστίθεται το ακόλουθο σημείο: 

«15. Τα σφαγεία πρέπει να έχουν χώρο με ντουλάπα που 
κλειδώνει, ο οποίος τίθεται στη διάθεση της υπηρεσίας ε¬ 
λέγχου κατά τη διάρκεια της εργασίας της». 

13. Στο Παράρτημα Δ', μέρος IV, του προεδρικού δια¬ 
τάγματος 410/1994, προστίθεται τρίτη περίπτωση ως ε¬ 
ξής: 

«— προορίζονται για τη Φινλανδία ή τη Σουηδία (4) 


ί) οι εξετάσεις που προβλέπονται στο άρθρο 5, παρά¬ 
γραφος 3, περίπτωση α), πραγματοποιήθηκαν (4) 

ϋ) τα κρέατα προορίζονται για μεταποίηση (4) 

τα κρέατα προέρχονται από εγκατάσταση που υπόκει- 
ται σε πρόγραμμα όπως εννοείται στο άρθρο 5, παρά¬ 
γραφος 3, σημείο ο) (4)». 

14. Προστίθεται άρθρο 20α, του οποίου το κείμενο έχει 
ως ακολούθως: 

Άρθρο 20α 
Διαδικασία έγκρισης 

«Ανεξαρτήτως από κάθε άλλη άδεια που απαιτείται από 
άλλες διατάξεις, η διαδικασία έγκρισης, ίδρυσης και χο¬ 
ρήγησης άδειας λειτουργίας από κτηνιατρικής πλευράς 
στις εγκαταστάσεις τεμαχισμού, και στις ψυκτικές απο¬ 
θήκες νωπών κρεάτωντων ειδών ζώων που ορίζονται στο 
άρθρο 2 του παρόντος διατάγματος, πραγματοποιείται 
σύμφωνα με τις παραγράφους 2, 3, 4, 5, 6 και 7 του άρ¬ 
θρου 8 του προεδρικού διατάγματος 204/1996 (Α' 210). 

Η άδεια λειτουργίας των εγκαταστάσεων αυτών, ανα¬ 
καλείται προσωρινώς ή οριστικώς υπότουχορηγήσαντος 
αυτή Νομάρχου με απόφασή του, που εκδίδεται μετά από 
πρόταση της οικείας Νομαρχιακού επιπέδου Κτηνιατρι¬ 
κής αρχής, εφόσον δεν πληρούνται οι όροι του παρόντος 
διατάγματος». 

Άρθρο 3 

Τροποποίηση και συμπλήρωση των διαταγμάτων 11/95, 
204/96 και 291/96 

1. Στο άρθρο 8 του προεδρικού διατάγματος 204/1996 
(Α’ 162). 

α) στην παράγραφο 8, περίπτωση ι), το δεύτερο εδάφιο 
«Εάν ο ασκών την εκμετάλλευση... της ανωτέρω περιφε¬ 
ρειακής αρχής.», αντικαθίσταται από το ακόλουθο κεί¬ 
μενο»: 

“Εάν ο ασκών την εκμετάλλευση ή ο διαχειριστής της ε¬ 
γκατάστασης, δεν επανορθώσουν τις διαπιστωθείσες πα¬ 
ραλείψεις εντός προθεσμίας που ορίζει η αρμόδια περι¬ 
φερειακή κτηνιατρική αρχή, ανακαλείται η χορηγηθείσα 
άδεια λειτουργίας με απόφαση του οικείου Νομάρχη και 
η αρμόδια κεντρική Διεύθυνση Κτηνιατρικής του Υπουρ¬ 
γείου Γεωργίας ανακαλεί τον αριθμό έγκρισης ΕΟΚ." 

β) οι παράγραφοι 11 και 12, διαγράφονται 

2. Στο άρθρο 18, του προεδρικού διατάγματος 
291/1996 (Α' 201), η δεύτερη παράγραφος αντικαθίστα¬ 
ται από το ακόλουθο κείμενο: 

“2. Ανεξαρτήτως από κάθε άλλη άδεια που απαιτείται α¬ 
πό άλλες διατάξεις, η διαδικασία έγκρισης, ίδρυσης και 
χορήγησης άδειας λειτουργίας από κτηνιατρικής πλευ¬ 
ράς, στις εγκαταστάσεις τεμαχισμού και στις ψυκτικές α¬ 
ποθήκες νωπού κρέατος των πουλερικών που ορίζονται 
στο άρθρο 2 του παρόντος διατάγματος, πραγματοποιεί¬ 
ται σύμφωνα με τις παραγράφους 2,3,4,5,6 και 7 του άρ¬ 
θρου 8 του προεδρικού διατάγματος 204/1996 (Α’ 210). 

Η άδεια λειτουργίας των εγκαταστάσεων αυτών, ανα¬ 
καλείται προσωρινώς ή οριστικώς, υπό του χορηγήσα- 
ντος αυτή Νομάρχου με απόφαση του, που εκδίδεται με¬ 
τά από πρόταση της οικείας Νομαρχιακού επιπέδου 
Κτηνιατρικής αρχής, εφόσον δεν πληρούνται οι όροι του 
παρόντος διατάγματος." 

3. Στο προεδρικό διάταγμα 11/1995 (Α’ 5), το κείμενο 
του άρθρου 38 αντικαθίσταται από το ακόλουθο κείμενο: 

“Ανεξαρτήτως από κάθε άλλη άδεια που απαιτείται από 
άλλες διατάξεις, η διαδικασία έγκρισης, ίδρυσης και χο- 

ρήγησης άδειας λειτουργίας από κτηνιατρικής πλευράς 
στα σφαγεία και στις εγκαταστάσεις επεξεργασίας, τεμα¬ 
χισμού και στις ψυκτικές αποθήκες νωπού κρέατος των ει- 
δώνζώωνπου ορίζονται στα άρθρα 3 και 22του παρόντος 
διατάγματος, πραγματοποιείται σύμφωνα με τις παρα¬ 
γράφους 2,3,4,5,6 και 7 του άρθρου 8 του προεδρικού 
διατάγματος 204/1996 (Α’ 210). 

Η άδεια λειτουργίας των εγκαταστάσεων αυτών, ανα¬ 
καλείται προσωρινώς ή οριστικώς, υπό του χορηγήσα- 
ντος αυτή Νομάρχου με απόφασή του, που εκδίδεται με¬ 
τά από πρόταση της οικείας Νομαρχιακού επιπέδου 
Κτηνιατρικής αρχής, εφόσον δεν πληρούνται οι όροι του 
παρόντος διατάγματος.” 

Άρθρο 4 

Καταργούμενες διατάξεις 

Από της δημοσιεύσεως του παρόντος, καταργούνται 

— το προεδρικό διατάγματος 1189/1991 (ΦΕΚ Α’ 297) 
και 

- το άρθρο 1 του προεδρικού διατάγματος 306/1980 
(ΦΕΚ Α’ 86) 

Άρθρο 5 

Κυρώσεις 

Οι παραβάτες του παρόντος Διατάγματος τιμωρούνται 
σύμφωνα με τις προβλεπόμενες από το άρθρο 23 του Ν. 
248/1914 (Α’ 110) διατάξεις, όπως αυτό προστέθηκε μετο 
άρθρο πρώτο του Νόμου 4085/1960 (Α’ 110) και αντικα- 
ταστάθηκε με το άρθρο 13 του Νόμου 2538/1997 (Α’ 242). 

Άρθρο 6 

(άρθρο 20 Οδηγίας 95/23/ΕΚ) 

Έναρξη ισχύος 

Η ισχύς του παρόντος διατάγματος αρχίζει την 1η 
Ιουλίου 1995 με εξαίρεση τα άρθρα 2 παράγραφος 14,3,4 
και 5 αυτού, των οποίων η ισχύς αρχίζει από της δημοσι¬ 
εύσεως του παρόντος. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 29 Ιουνίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

ΠΑΝ. ΠΑΠΑΝΤΩΝΙΟΥ Β. ΓΕΡΑΝ ΙΔΗΣ 

-Φ- 

( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 204 

Καθιέρωση της ιατρικής ειδικότητας Παθολογικής 

Ογκολογίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 31 του Ν. 1397/83 (ΦΕΚ 
ΑΊ 43/83) “ Εθνικό Σύστημα Υγείας”, το οποίο επαναφέρ¬ 
θηκε σε ισχύ μετο άρθρο 1 του Ν. 2194/94 (ΦΕΚ. Α’ 34/94) 
και συμπληρώθηκε μετο αρθρ. 20του Ν. 2519/97 (ΦΕΚ Α’ 
165/97). 

2. Τις με αριθμ. 5 της 130ης Ολομ. /20-3-97 και 4 της 
137ης Ολομ. /22-1-1998 γνωμοδοτήσεις του ΚΕ.Σ.Υ. 

3. Τις διατάξεις του άρθρου 29Ατου Ν. 1558/85 όπως 
προστέθηκε με το άρθρο 27 του Ν. 2081/92 (ΦΕΚ Α’ 
154/92) και αντικαταστάθηκε μετο άρθρο 1 παρ.2ατουΝ. 
2469/1997 (ΦΕΚΑ’ 28/97) . 


4. Το γεγονός ότι, από τις διατάξεις του παρόντος Πή¬ 
γματος δεν προκαλείται δαπάνη σε βάρος του κρατικού 
προϋπολογισμού. 

5. Την αριθμ. 245/1998 γνωμοδότηση του Συμβουλίου 
της Επικράτειας, μετά από πρόταση του Υπουργού 
Υγείας και Πρόνοιας. 

Άρθρο 1 

Καθιέρωση ειδικότητας - έτη εκπαίδευσης 

1. Καθιερώνεται η ιατρική ειδικότητα της Παθολογικής 
Ογκολογίας, η οποία περιλαμβάνει τη διάγνωση, τη φαρ¬ 
μακευτική ή γενικότερα συντηρητική θεραπεία (χημιοθε- 
ραπεία ), την υποστήριξη και το συντονισμό της συνολι¬ 
κής αγωγής των αρρώστων με κακοήθεις νεοπλασίες από 
την αρχή της διάγνωσης μέχρι της τελικής φάσης. 

2. Για την απόκτηση της ιατρικής ειδικότητας Παθολο¬ 
γικής Ογκολογίας απαιτείται άσκηση έξι (6) ετών, ως ε¬ 
ξής: 

- 3 έτη στην Παθολογία από τα οποία 6 μήνες άσκησης 
στην Αιματολογία 

- 3 έτη στην Παθολογική Ογκολογία. 

Άρθρο 2 

Αντικείμενο ειδικότητας 

1. Γ ενικό αντικείμενο 

Στο τέλος της μετεκπαίδευσής του στην Παθολογική 
Ογκολογία, ο Παθολόγος - Ογκολόγος πρέπει να είναι ι¬ 
κανός: 

α. Να αντιμετωπίζει διαγνωστικά αρρώστους με κακοή¬ 
θεις νεοπλασίες. 

β. Να παρεμβαίνει θεραπευτικά και υποστηρικτικά με 
φαρμακευτική αγωγή. 

γ. Να συντονίζει τις διαγνωστικές και θεραπευτικές 
προσπάθειες, συνεργαζόμενος με άλλες (κλινικές και ερ¬ 
γαστηριακές) ειδικότητες. 

δ. Να γνωρίζει, ενημερώνει και καθοδηγεί τον ασθενή 
και το περιβάλλον του για τις δυνατότητες ψυχοκοινωνι- 
κής αποκατάστασης. 

ε.Να είναι σε θέση να σχεδιάζει και να φέρει σε πέρας 
κλινικά και κλινικοεργαστηριακά ερευνητικά προγράμμα¬ 
τα. 

στ. Να υποστηρίζει τον ασθενή στην τελική του φάση. 

2. Ενδιάμεσα αντικείμενα 

Στο τέλος της μετεκπαίδευσής του στην Παθολογική 
Ογκολογία, ο Παθολόγος - Ογκολόγος πρέπει να είναι ι¬ 
κανός: 

α. Να παίρνει λεπτομερές και ολοκληρωμένο ιστορικό. 

β. Με τη σωστή αξιολόγηση των κλινικών και εργαστη¬ 
ριακών πληροφοριών, να μπορεί να συνθέσει τη διαγνω¬ 
στική εικόνα της νεοπλασματικής νόσου. 

γ. Να προγραμματίζει και να εκτελεί το θεραπευτικό 
πρόγραμμα χημιοθεραπείας ή και άλλων συντηρητικών 
θεραπειών, όπως επίσης να συντονίζει τις θεραπευτικές 
προσπάθειες όταν αυτές περιλαμβάνουν και τη συνδρο¬ 
μή άλλων ειδικοτήτων. 

δ. Να μπορεί να καθορίσει την έκταση της νόσου (στα- 
διοποίηοη), σύμφωνα με οδηγίες της ΠΟΥ και άλλων διε¬ 
θνώς αποδεκτών Συστημάτων Σταδιοποίησης. 

Απαραίτητη προϋπόθεση είναι να ερμηνεύει σωστά, σε 
συνεργασία με τις εργαστηριακές ειδικότητες, τα ευρή¬ 
ματα διαφόρων απεικονιστικών μεθόδων, των ιστολογι- 
κών και κυτταρολογικών παρασκευασμάτων και των βιο¬ 
χημικών, μικροβιολογικώνή ραδιοϊσοτοπικών εξετάσεων. 

ε. Να εκτελεί διαγνωστικές και θεραπευτικές μικροε- 
πεμβάσεις. 

ζ. Να καθοδηγεί τον ασθενή καιτοπεριβάλλοντου, σχε¬ 
τικά με τις δυνατότητες φυσικής και ψυχοκοινωνικής α¬ 
ποκατάστασης. 

η. Να χορηγεί ανακουφιστική αγωγή κατά τα τελικά στά¬ 
δια του καρκίνου. 

θ. Να αξιοποιεί επωφελώς τις γνώσεις της επιδημιολο¬ 
γίας για την πρόληψη ή την μείωση της επίπτωσης του 
καρκίνου. 

κ. Να εκπαιδεύεται και να κατέχει σύγχρονες απόψεις 
βιολογίας καρκίνου (Μοριακή Βιολογία, Ανοσολογία 
Καρκίνου, Γενετική κ.λ.π.) 

Άρθρο 3 

Γνωστικό αντικείμενο 

α) Βασικές γνώσεις βιολογίας του καρκίνου. 

1. Κυτταρική βιολογία 

2. Κυτταρική κινητική 

3. Καρκινογένεση 

4. Μετάσταση 

5. Φυσική εξέλιξη της νεοπλασματικής αρρώστειας 

6. Μοριακή ογκολογία και γενετική 

β) Φαρμακολογία Χημειοθεραπευτικών παραγόντων 
και παραγόντων ανάπτυξης κυττάρων ((3ΒΟ\Λ/ΤΗ ΡΑΟ- 
ΤΟΒ8) 

γ) Βασικές γνώσεις ανοσολογίας και ανοσοθεραπείας 
καρκίνου 

δ) Βασικές γνώσεις Επιδημιολογίας 

1. Επιδημιολογικές μελέτες νεοπλασματικών νόσων 

2. Πηγές επιδημιολογικών δεδομένων 

3. Στατιστικές γνώσεις 

ε) Βασικές γνώσεις Παθολογικής Ανατομικής Νεο¬ 
πλασμάτων 

ζ) Βασικές γνώσεις Κυτταρολογίας 
η) Βασικές γνώσεις κλασσικών και προηγμένων απεικο- 
νιστικών μεθόδων. 

θ) Βασικές γνώσεις Ακτινοθεραπείας 
ι) Βασικές γνώσεις Χειρουργικής Ογκολογίας 
κ) Λεπτομερειακή και σε βάθος γνώση της θεραπευτι¬ 
κής των επί μέρους νεοπλασιών. 

λ) Γνώση χρήσης φαρμάκων και υποστήριξης τελικού 
σταδίου (ναρκωτικά και μη αναλγητικά). 

Ο ειδικευόμενος στην Παθολογική Ογκολογία πρέπει 
να γνωρίζει και να εφαρμόζει αποτελεσματικά θεραπευτι¬ 
κές μεθόδους που απαιτούνται στην αντιμετώπιση των 
καρκινοπαθών. 

Πρέπει να είναι ικανός να χρησιμοποιεί επωφελώς για 
τον ασθενή όλες τις παραπάνω γνώσεις, όποτε κληθεί για 
τούτο. Για την επίτευξη του σκοπού αυτού θεωρείται ανα¬ 
γκαία η ισότιμη συμμετοχή του Παθολόγου - όγκολόγου 
στο Ογκολογικό Συμβούλιο του Νοσοκομείου που αποτε- 
λείται από τους Κλινικούς Ογκολόγους: Παθολόγο, Χει¬ 
ρουργό και Ακτινοθεραπευτή, όπου και καθορίζεται ο 
προγραμματισμός, η θεραπεία και η παρακολούθηση του 
ογκολογικού ασθενούς. 

Κατά τη διάρκεια της ειδίκευσής τους, οι ειδικευόμενοι 
υποβάλλονται υποχρεωτικώς σε δοκιμασίες επίδοσης και 
προόδου, ώστε στο τέλος της ειδίκευσης να πιστοποιείται 
η ευδόκιμη περάτωσή της. 

Άρθρο 4 

Κέντρα Εκπαίδευσης 

Η Εκπαίδευση στην Παθολογική Ογκολογία είναι δυνα¬ 
τή στην χώρα μας στα ακόλουθα τμήματα: 

α) Τα Παθολογικά - Ογκολογικό τμήματα των Αντι- 
καρκινικών Νοσοκομείων. 


β) Τα Παθολογικά - Ογκολογικό τμήματα των Γενικών 
Νοσοκομείων, εφόσον προβλέπονται από τον Οργανισμό 
του Νοσοκομείου και διαθέτουν επαρκή αριθμό κλινών. 

γ) Τα Παθολογικά - Ογκολογικό τμήματα των Πανε¬ 
πιστημίων, εφόσον διαθέτουν επαρκή αριθμό κλινών για 
νοσηλεία καρκινοπαθών. 

Για όλα τα πιό πάνω τμήματα είναι απαραίτητο να υπάρ¬ 
χει η κατάλληλη στελέχωση, να υπάρχει κάλυψη από ομά¬ 
δα συναδέλφων άλλων ειδικοτήτων και από συναφή ε¬ 
παγγέλματα υγείας, ώστε ο ειδικευόμενος να εξοικειώνε¬ 
ται στην ομαδική αντιμετώπιση του ασθενή με καρκίνο. 

Άρθρο 5 

Μεταβατικές διατάξεις 

Κατ’ εξαίρεση των όσων προβλέπονται στο άρθρο 1 του 
παρόντος, για ένα (1) χρόνο από τη δημοσίευση του πα¬ 
ρόντος Πρ. Δ/τος, είναι δυνατή η χορήγηση του τίτλου ει¬ 
δικότητας Παθολογικής Ογκολογίας, μετά από γνώμη 
του ΚΕ.Σ.Υ., άνευ εξετάσεων, σε γιατρούς οι οποίοι: 

Μετά τη λήψη του τίτλου ειδικότητας Παθολογίας, ερ¬ 
γάστηκαν για πέντε (5) τουλάχιστον χρόνια: 

α) Σε Παθολογικό - Ογκολογικό τμήμα Αντικαρκινικών 
Νοσοκομείων της χώρας μας. 

β) Σε τμήματα Νοσοκομείων της χώρας μας που αποδε¬ 
δειγμένα νοσηλεύουν Παθολογικούς Ογκολογικούς αρ¬ 
ρώστους τουλάχιστον για μια πενταετία. 

γ) Σε Ογκολογικό Τμήματα Νοσοκομείων του εξωτερι¬ 
κού, εφόσον είναι επίσημα αναγνωρισμένα για εκπαίδευ¬ 
ση στην Κλινική Ογκολογία από τις κείμενες διατάξεις της 
αντίστοιχης χώρας. 

2. Οι υποψήφιοι γιατροί οφείλουν να συγκεντρώνουν τις 
προϋποθέσεις που ορίζονται παραπάνω κατά τον χρόνο 
της δημοσίευσης του παρόντος διατάγματος στην 
Εφημερίδα της Κυβέρνησης. 

Άρθρο 6 

Αναγνώριση χρόνου άσκησης στο εξωτερικό 
Χορήγηση τίτλου ειδικότητας 

1. Μετά την παρέλευση του έτους (που αναφέρεται 
στηνπαρ. 1 του άρθρου 5) η ειδικότητα της Παθολογικής 
Ογκολογίας χορηγείται σε γιατρούς που ειδικεύτηκαν 
στην ειδικότητα αυτή σε αναγνωρισμένα κέντρα του εξω¬ 
τερικού. Η αναγνώριση της ειδίκευσης στην Παθολογική 
Ογκολογία γίνεται μετά από γνώμη του ΚΕ.Σ.Υ. 

2. Ο τίτλος ειδικότητας Παθολογικής Ογκολογίας χο¬ 
ρηγείται μετά από εξετάσεις ενώπιον Εξεταστικής Επι¬ 
τροπής, σύμφωνα με τις ισχύουσες διατάξεις για τη χο¬ 
ρήγηση τίτλου ιατρικής ειδικότητας. 

Άρθρο 7 

Με απόφαση του Υπουργού Υγείας και Πρόνοιας, ρυθ¬ 
μίζεται κάθε θέμα που αφορά την εφαρμογή των διατάξε¬ 
ων του παρόντος διατάγματος. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα 29 Ιουνίου 1998 

